11/11/2020 | Administración LocalMunicipal
Abegondo
Bolsas deportivas

ANUNCIO A Xunta de Goberno Local, na sesión do 22/10/2020, acordou aprobar a convocatoria pública de bolsas a deportistas do Concello de Abegondo. BASES REGULADORAS DA CONVOCATORIA DE BECAS A DEPORTISTAS DE ABEGONDO Primeira.–Obxecto. É obxecto da presente resolución establecer as bases e a regulación da tramitación e concesión, por parte do Concello de Abegondo, mediante convocatoria pública e a través do procedemento de concorrencia competitiva, de becas a deportistas de Abegondo co obxecto de apoiar a práctica e o rendemento deportivo, tanto no que se refire ao perfeccionamento técnico e mellora no rendemento na participación en competicións oficiais nas distintas modalidades deportivas recoñecidas en deportes, como posibilitar a participación en eventos deportivos de nivel, cando se cumpran os requirimentos e obrigas impostos nas presentes bases. En base ao exposto procédese a establecer as bases reguladoras de becas para a mellora e perfeccionamento de deportistas empadroados no Concello de Abegondo que destaquen na participación de competicións oficiais nas distintas modalidades deportivas durante o ano 2020. En ningún caso serán obxecto desta convocatoria a realización de cursos dirixidos á obtención de títulos académicos ou deportivos. Estas bolsas serán compatibles con outras axudas públicas ou privadas para a mesma finalidade, que deberán ser comunicadas ao Concello. Segunda.–Beneficiarios. Poderán ser beneficiarios das subvencións obxecto destas bases as persoas físicas que sexan deportistas federados que cumpran os seguintes requisitos: 1.–Estar inscrito no Padrón municipal do Concello de Abegondo cunha antigüidade mínima ininterrompida de tres anos a contar dende a publicación desta convocatoria.2.–Dispoñer de licenza federativa expedida pola Federación Deportiva que corresponda, na data de publicación das presentes bases.3.–Presentar resultados avaliables a nivel galego ou superior na modalidade presentada e ter proxección de futuro.4.–Estar ao corrente no cumprimento das obrigas tributarias coa Axencia Tributaria estatal e autonómica, o Concello de Abegondo e a Seguridade Social.5.–Non estar cumprindo sanción firme por infracción disciplinaria ou administrativa en materia deportiva, cualificada como grave ou muy grave.6.–Non estar incurso en causa de exclusión ou prohibición para obter a condición de beneficiario de subvencións (art.13 da Lei 38/2003 de Subvencións). Terceira.–Dispoñibilidade orzamentaria e importe. O financiamento das subvencións reguladas nesta convocatoria realizaranse con cargo á aplicación 341-48000 dos orzamentos do Concello de Abegondo para o exercicio 2020. A convocatoria tramítase ao abeiro do disposto no artigo 56.1 do Real decreto 887/2006, do 21 de xullo, polo que se aprobou o Regulamento da Lei xeral de subvencións. Para estes efectos, serán de aplicación a esta convocatoria as seguintes regras especiais: 1.ª) Esta convocatoria queda condicionada á existencia de crédito adecuado e suficiente nos orzamentos do Concello de Abegondo para o exercicio 2020.2.ª) A contía total máxima estimada é de oito mil cincocentos euros (8.500 €) 3.ª) No expediente de gasto que se tramite, a certificación de existencia de crédito.4.ª) Os efectos de todos os actos de trámite ditados no expediente de gasto entenderanse condicionados a que, ao ditarse a resolución de concesión, subsistan as mesmas circunstancias de feito existentes no momento en que se produciron eses actos. Cuarta.–Solicitudes: lugar, prazo de presentación e documentación. Cuarta 1. Lugar e forma de presentación. As solicitudes, asinadas pola persoa interesada ou representante, presentaranse no modelo oficial que se achega coa convocatoria (ANEXO I), na sede electrónica do Concello de Abegondo ou no Rexistro Xeral de Entrada do Concello con destino ao servizo de deportes. Tamén poderán presentarse solicitudes a través de calquera outro medio dos previstos no artigo 16 da Lei 39/2015, do 1 de outubro, do procedemento administrativo das Administracións Públicas. As solicitudes que se presenten a través da oficina de Correos deberán entregarse nun sobre aberto para ser selada e datada polo/a funcionario/a de antes de ser certificada. Neste caso os/as aspirantes deberán comunicar mediante correo electrónico (correo@abegondo. gal) a presentación da instancia, dentro do prazo de presentación sinalado nestas bases. Actuarase de igual xeito, no caso de presentación da solicitude noutra Administración Pública. A non realización desta comunicación, vía correo electrónico, será motivo de exclusión do procedemento. Cuarta 2. Prazo de presentación. O prazo de presentación iniciarase a partir da publicación do extracto da convocatoria regulada nestas bases, remitido pola Base de Datos Nacional de Subvencións, e rematará aos 10 hábiles dende a publicación do extracto da convocatoria no Boletín Oficial da Provincia, sendo este o derradeiro día no que poderán presentar validamente as solicitudes. Se o último día de prazo fose inhábil, entenderase prorrogado ao primeiro día hábil seguinte. Cuarta 3. Documentación que debe presentarse. As solicitudes deberán formularse achegando dous tipos de documentación: en primeiro lugar, documentación administrativa, para a acreditación do cumprimento dos requisitos para a participación na convocatoria; en segundo lugar, documentación valorable, para a valoración dos méritos do solicitante. O detalle da documentación administrativa e valorable que debe presentarse é a seguinte: a) Documentación administrativa.  Solicitude dirixida ao alcalde do Concello de Abegondo no modelo oficial, recollido no ANEXO I destas bases.  No caso de que a solicitude sexa presentada a través de representante, deberá achegarse a autorización escrita asinada pola persoa interesada autorizando o dito representante para solicitar a subvención. Non será precisa esta autorización no caso de solicitudes de menores de idade asinadas polo pai, nai ou titor legal.  Fotocopia do DNI ou NIF do solicitante, ou representante legal, no caso de menores de idade.  Copia compulsada da licenza federativa da modalidade deportiva para a que solicitan a subvención.  Declaración responsable de non atoparse incursa a persoa solicitante nas prohibicións recollidas no artigo 13 da Lei 38/2003, do 17 de novembro, xeral de subvencións (ANEXO II). A declaración poderá ir asinada pola persoa solicitante ou representante legal, pai, nai ou titor.  Certificación acreditativa de atoparse ao corrente no cumprimento das obrigas tributarias coa Axencia Tributaria estatal e autonómica, co Concello de Abegondo e a Seguridade Social. Na solicitude de beca o interesado autoriza ao Concello a consultar o cumprimento deste apartado. De non facelo, deberá o interesado aportar as certificacións acreditativas oportunas. De conformidade co artígo 28.2 da Lei 39/2015, do 1 de outubro, do Procedemento Administrativo Común das Administracións Públicas, o Concello de Abegondo, e sempre que tecnicamente sexa posible, solicitará as certificacións que deban emitir a Axencia Estatal de Administración Tributaria, a Tesourería Xeral da Seguridade Social, a Axencia Tributaria de Galicia e o propio Concello de Abegondo, para verificar o cumprimento deste apartado. Con todo, a persoa solicitante ou o seu representante poderán opoñerse expresamente á consulta ou obtención da documentación sinalada (ANEXO IV), debendo neste caso, presentar a documentación acreditativa nos termos previstos regulamentariamente, aportando as certificacións acreditativas oportunas.  Declaración da persoa solicitante da subvención na que consten as subvencións e axudas solicitadas para o mesmo fin, tanto as aprobadas ou concedidas, como as pendentes, sexan públicas ou privadas, segundo o ANEXO III. A declaración poderá ir asinada pola persoa solicitante ou representante legal, pai, nai ou titor. b) Documentación para a valoración da solicitude.  Méritos e historial deportivo obtido no ano 2019, na que se indiquen as probas nas que participou, especificando as datas, lugar e nivel de competición (ANEXO V). Para os efectos desta convocatoria, as tempadas a valorar enténdense comprendidas do 1 de xaneiro de 2019 ata o 31 de decembro de 2019. O solicitante poderá incorporar toda aquela documentación que enriqueza o seu expediente, como recortes de prensa, dossier persoal, páxinas web, fotos, etc. É obrigatorio cubrir completamente todos os apartados do anexo V da convocatoria. Aqueles apartados que non veñan debidamente cubertos excluíranse da valoración. Será causa de exclusión automática a falta de presentación do historial deportivo no modelo normalizado que acompaña a estas bases. Acreditarase mediante a presentación dunha certificación da Federación Galega correspondente na que se acrediten os méritos deportivos alegados no anexo indicando datas, lugar e nivel de competición.  Proxecto deportivo que permita avaliar a progresión e proxección deportiva do solicitante, especificando os campionatos nos que participou ou que se ten previsto participar ao longo do ano 2020. Esta participación é condicionante para o pagamento da bolsa, pois permite acreditar que o solicitante segue a súa traxectoria deportiva e o aproveitamento da bolsa. Tendo en conta que no ano 2020, como consecuencia da pandemia producida pola Covid-19, non se están a realizar certos campionatos, os deportistas deberán acreditar que no ano 2020 van participar en probas clasificatorias destinadas a campionatos mundiais, europeos, nacionais e autonómicos, así como presentar un programa de adestramento completo para esta fin, aínda que por motivos non imputables ao deportista non poidan participar nos citados campionatos. A estes efectos achegarán un certificado da federación deportiva no que se fará constar: – Valoración dos méritos do deportista conseguidos no ano 2020. – Traxectoria con respecto das dúas tempadas anteriores. – Logros obtidos nos adestramentos para os citados campionatos. – Efectiva cancelación das probas. – Acreditación dun adestramento continuo preparatorio dos citados campionatos.  Certificado acreditativo da Federación deportiva correspondente na que se acredite que o solicitante non está cumprindo sanción firme por infracción disciplinaria ou administrativa en materia deportiva cualificada como grave ou moi grave. De conformidade co establecido no artigo 28.3 da Lei 39/2015, do 1 de outubro, do procedemento administrativa común das administracións públicas, non é esixible que a documentación presentada sexa a orixinal, polo que, tanto na modalidade de presentación presencial como na de presentación telemática, admitirase a presentación de copias. Non obstante, no caso de que algunha copia suscite dúbidas, poderase requirir o documento ou información orixinal. Quinta.–Procedemento de concesión.1. O procedemento de concesión será o de concorrencia competitiva.2. Unha vez rematado o prazo de presentación de solicitudes, realizarase a instrución do expediente e comprobación da corrección da documentación administrativa achegada. Dado o carácter competitivo do procedemento, advírtese expresamente que en ningún caso se concederá prazo para a mellora da documentación valorable, sen prexuízo da posibilidades de requirir documentación complementaria no suposto sinalado na base quinta, apartado a). Unha vez examinada a documentación concederase un prazo de ata 5 días para a emenda de deficiencias materiais na documentación administrativa presentada. Ao abeiro do disposto no artigo 45.1 b) da Lei 39/2015, do 1 de outubro, do procedemento administrativo común das Administracións Públicas, o requirimento para emendar as ditas deficiencias materiais realizaranse exclusivamente a través da súa publicación na sede electrónica municipal. No caso de non presentar a autorización para realizar as comunicacións previstas, non se realizará ningún tipo de comunicación persoal, publicándose unicamente na antedita páxina web. Logo de transcorrer o prazo de emenda de deficiencias, e unha vez instruído o expediente, este pasará á Comisión de Valoración, que formulará a proposta de resolución conforme ás seguintes regras: a) Con respecto ás persoas solicitantes que non achegasen de modo completo e no prazo establecido a documentación administrativa, formularase proposta de non admisión a trámite das súas solicitudes. b) Con respecto ao resto das persoas solicitantes, proporase a súa admisión a trámite e posteriormente formularase a proposta de valoración das solicitudes conforme cos criterios recollidos na base sétima. Sexta.–Comisión de valoración. A Comisión de Valoración estará integrada polos seguintes membros: Presidente: José Antonio Santiso Miramontes ou persoa en que delegue. Vogais: Adrian Moises Amezian Velinov ou persoa en que delegue. Ainoa Apavaloaie Montes Jovellar ou persoa en que delegue. Esteban Domingo Gonzalez Rojas El Bouabdelli ou persoa en que delegue. Mercedes Noemi William Anthony Pallol Sanchez Blanco ou persoa en que delegue. Secretario: José Antonio Varela Doval ou persoa en que delegue. Os membros da Comisión estarán suxeitos ás cláusulas de abstención e recusación previstas no artigo 23 da Lei 40/2015, do 1 de outubro, do réxime xurídico de sector público. Sétima.–Criterios para a concesión de becas. Para conceder as subvencións a Comisión de Valoración observará os seguintes criterios: 1. Historial deportivo (máx.100 puntos) de acordo co seguinte baremo Campionatos galegos (en deportes onde existan varias probas puntuables valorarase a clasificación final do campionato). Campionatos de España ou competicións relevantes a nivel nacional (en deportes onde existan varias probas puntuables valorarase a clasificación final do campionato). Campionatos de Europa ou competicións relevantes a nivel europeo (en deportes onde existan varias probas puntuables valorarase a clasificación final do campionato). Campionatos do Mundo (en deportes onde existan varias probas puntuables valorarase a clasificación final do campionato). 2. Proxecto deportivo (máx.30 puntos): valorarase o grao de interese do proxecto presentado, a proxección de futuro do deportista e a súa progresión ao longo dos últimos anos.3. Outros méritos (máx.20 puntos): valoraranse aquelas outras circunstancias en función da documentación aportada polo solicitante. – Reducida representación da modalidade deportiva concreta no ámbito do deporte español ou galego: ata 3 puntos – Non concesión de ningunha outra beca ou axuda ao solicitante por parte doutra administración pública: 5 puntos – Ter a consideración durante a tempada 2020 de “deportista galego de alto nivel” segundo a Orde do 30 de maio de 2005 en desenvolvemento do Decreto 6/2004 de 8 de xaneiro (DOG núm.106 do 3 de xuño): 3 puntos. – Ter a consideración durante a tempada 2020 de “deportista nacional de alto nivel” segundo o Real Decreto 917/2007 do 13 de xullo (BOE núm.177 do 25 de xullo): 6 puntos. A cualificación como deportista de nivel NON será acumulativa, no caso de acreditar as dúas cualificacións (nacional e galego) só se valorará a que figure acreditada no máximo nivel. – Estancia en centros de alto rendemento nos anos 2019/2020: 3 puntos – Ter participado coa selección española en algunha competición nos dous últimos anos: 3 puntos. Regras de valoración – Categorías deportivas: ante a enorme dificultade e diversidade de categorías nas distintas disciplinas deportivas, establécese a este respecto a seguinte catalogación xeral: Aos efectos de encadrar aos solicitantes nalgunha das categorías deportivas por idade, a Comisión de Valoración atenderá ao nivel de competición que se determine na certificación emitida pola federación correspondente. – Puntuación dos campionatos: soamente se terá en consideración un só resultado por campionato e tempada, esta regra responde á existencia de federacións deportivas que nalgunhas disciplinas realizan campionato de inverno e outro de verán tanto de ámbito autonómico e nacional, e pola contra outras federacións só realizan un anual. Oitava.–Procedemento para a concesión de becas. A proposta de resolución provisional notificarase ás persoas interesadas mediante anuncio público nos seguintes taboleiros e lugares de difusión: páxina web municipal e na sede electrónica do Concello de Abegondo. Concederase un prazo de 3 días naturais para presentar alegacións. Examinadas las alegaciones presentadas, formularase a proposta de resolución definitiva polo órgano competente, neste caso o alcalde, que deberá indicar a relación de solicitantes beneficiarios para os que se propón a concesión da beca, e a súa contía, especificando a puntuación obtida e os criterios de valoración empregados. O expediente de concesión da beca conterá o informe do órgano instructor no que conste da documentación aportada, as persoas beneficiarias cumpren todos os requisitos necesarios para acceder ás mesmas. A proposta de resolución provisional non crea dereito algún a favor da persoa deportista beneficiaria fronte á Administración, mentres non se teña notificado a resolución definitiva de concesión. O acordo de resolución definitiva incluirá unha relación ordenada de todas as solicitudes que cumpran coas condicións administrativas y técnicas establecidas nas bases reguladoras para adquirir a condición de persoa beneficiaria. Se algunha das persoas beneficiarias renunciase á beca concedida definitivamente, o órgano competente acordará, sen necesidade de nova convocatoria, a concesión de beca ao solicitante ou solicitantes seguintes por orde de puntuación, sempre que coas renuncias existentes se libere crédito suficiente. A proposta de resolución definitiva notificarase ás personas propostas como beneficiarias, de acordo co previsto no artigo 26 de la Lei Xeral de Subvencións e os artigos 40, 41, 42 y 43 da Lei 39/2015, do 1 de outubro, do Procedemento Administrativo Común das Administracións Públicas, para que no plazo de tres días hábiles comuniquen a súa aceptación o renuncia ao órgano instrutor. Transcorrido este prazo sen terse producido a aceptación expresa, a subvención entenderase tacitamente aceptada. Conforme co disposto no artigo 45.1 b) a notificación poderá ser substituída pola publicación no BOP ao tratarse dun procedemento de concorrencia competitiva, surtindo os mesmos efectos. O prazo máximo de resolución será de tres meses dende o remate do prazo de corrección de deficiencias documentais, de ser o caso, ou desde o prazo de remate de presentación de solicitudes. A falta de resolución expresa no dito prazo terá o efecto dun acto desestimatorio. Novena.–Publicidade do acordo de concesión. O acordo de concesión publicarase no Boletín Oficial da Provincia e na sede electrónica municipal do Concello, así como na Base de Datos Nacional de Subvencións, ao abeiro do disposto no artigo 45. b) da Lei 39/2015, do 1 de outubro, do procedemento administrativo común das administracións públicas. Sen prexuízo do anterior, ás persoas solicitantes que presenten a autorización para realizar as comunicacións previstas nestas bases, realizaráselles unha comunicación persoal por mensaxe de telefonía móbil ou correo electrónico para avisar da publicación da resolución na sede electrónica municipal do Concello. No caso de que non presenten a dita autorización non se realizará ningún tipo de comunicación persoal. Décimo primeira.–Xustificante e pago de subvención. As bolsas poderanse aboar nun único prazo (100 % subvención) ou en dous prazos do seguinte xeito: – 75% á concesión da bolsa. – 25% final, coa presentación da documentación xustificativa. Para os efectos de xustificar a subvención presentarase a seguinte documentación: – Certificación da federación deportiva correspondente, acreditativa dos resultados obtidos ao longo do ano 2020, indicando datas, lugar e nivel de competición, que permitan acreditar que o solicitante segue a súa traxectoria deportiva que lle permitan o aproveitamento da bolsa concedida. No caso de que, con motivo da pandemia producida pola Covid-19, non se poida participar en ningún dos campionatos para os que se solicita a beca, nin tampouco en ningunha de las probas de clasificación previas aos citados campionatos, debido a esta situación excepcional non imputable ao deportista becado, presentarase un certificado da federación deportiva no que se fará constar: – Valoración dos méritos do deportista conseguidos no ano 2020. – Traxectoria con respecto das dúas tempadas anteriores. – Logros obtidos nos adestramentos para os citados campionatos. – Efectiva cancelación das probas. – Acreditación dun adestramento continuo preparatorio dos citados campionatos. Esta documentación deberá presentarse como data límite o día 11 de decembro de 2020. Para o pago das bolsas, as persoas adxudicatarias deberán estar ao corrente nas súas obrigas tributarias e coa Seguridade Social. Neste senso, o solicitante da bolsa autoriza ao Concello de Abegondo, no momento da presentación da súa solicitude, para que poida obter as certificacións acreditativas de que está ao corrente nas súas obrigas tributarias, coa Seguridade Social e coa facenda municipal. Os pagos realizaranse por transferencia bancaria na conta indicada no certificado bancario presentado pola persoa solicitante. Para a valoración do cumprimento da finalidade básica da bolsa, terase en conta a certificación da federación presentada polo/a bolseiro/a. Transcorrido o prazo de xustificación sinalado nestas bases sen que a persoa becada presente a documentación xustificativa, a unidade xestora requerirá para que a presente no prazo improrrogable de 5 días dende a notificación. A falta de presentación da documentación no prazo concedido suporá a perda do dereito ao cobro da beca outorgada, e o reintegro do primeiro prazo percibido xunto cos intereses de demora correspondentes, sen prexuízo das responsabilidades previstas en la Lei Xeral de Subvencións. Décimo segunda.–Obrigas das persoas beneficiarias. De acordo co establecido no artigo 14 da Lei Xeral de Subvencións, as personas beneficiarias estarán obrigadas a: – Cumprir con todas as normas establecidas nos apartados anteriores. – Cumprir os obxectivos marcados nesta convocatoria para poder percibir a beca. Enténdese que se cumpriron os obxectivos cando o deportista becado acredite que cumpriu a lo menos a metade dos obxectivos marcados no proxecto inicial, incluindo tanto a asistencia a competicións como a realización de adestramentos intensivos. – Empregar os fondos percibidos nos fins e a finalidade para os que foron outorgados. – Participar nas probas deportivas correspondentes á súa modalidade e categoría deportiva durante o ano 2020, sempre e cando iso sexa posible. No caso de que non se poida participar, debido á pandemia producida polo Covid-19, deberá indicarse claramente en que probas se pretendía participar e acreditar a súa cancelación. Neste caso bastará con acreditar un entrenamento continuo preparatorio dos citados campionatos. – Levar o logotipo do Concello de Abegondo na súa equipación deportiva nun lugar visible y cun tamaño similar ao logo dos seus principais patrocinadores. – Mantenerse de alta na federación correspondente durante o ano 2020. – Reintegrar os fondos percibidos nos supostos que procedan. – As demais obrigas impoestas pola Lei Xeral de Subvencións y polas demais normas reguladoras da materia. Décimo terceira.–Compatibilidade con outras axudas ou subvención públicas ou privadas. As subvencións concedidas ao abeiro desta convocatoria son compatibles con calquera subvención pública ou privada que poidan recibir os deportistas. Décimo cuarta.–Reintegro ou perda do dereito ao cobro das subvencións. En caso de incumprimento da persoa beneficiaria por algunha das causas previstas no artigo 37 da Lei xeral de subvencións, tramitarase un expediente de reintegro, ou se é o caso da perda do dereito á subvención concedida. A obriga de reintegro ou perda do dereito poderá ser total ou parcial, en función da gravidade do incumprimento do beneficiario, graduándose de acordo co principio de proporcionalidade. En todo caso, o reintegro incluirá sempre como mínimo os importes cuxo gasto non se xustificase en prazo. Unha vez tramitado o expediente de reintegro ou perda do dereito á subvención, concederáselle á persoa interesada un prazo de 10 días hábiles para que poida comparecer no expediente, tomar audiencia e á vista deste propor as probas e realizar as alegacións que teña por conveniente. Unha vez concluídas estas actuacións e logo de ser emitidos os informes oportunos, ditarase a resolución que corresponda por parte da Xunta de Goberno. Décimo quinta.–Normativa supletoria e recursos. En todo caso o non disposto nestas bases seranlle de aplicación a esta convocatoria e ás subvencións que se concedan ao seu abeiro, o disposto na normativa de subvencións aplicable á administración local, así como na lexislación vixente en materia do procedemento administrativo común das administracións públicas. As presentes bases e cantos actos administrativos se deriven das mesmas, poderán ser impugnados polas persoas interesadas nos casos e na forma prevista na Lei 39/2015, do 1 de outubro, del Procedemento Administrativo Común das Administracións Públicas. O que se publica para os efectos oportunos. Abegondo, 22 de outubro de 2020. O alcalde José Antonio Santiso Miramontes